A 2013. november 30-án, Kijevben megrendezett Junior Eurovíziós Dalfesztiválon ő képviselte Máltát a "The Start" című dallal. Tizenegyedikként állt a színpadra, a holland Mylène és Rosanne után és az orosz Dajana Kirillova előtt. A szavazás során 130 pontot gyűjtött össze, ami elegendő volt a győzelemhez. Ezzel ő az első máltai, aki győzni tudott a Junior Eurovíziós Dalfesztiválon, illetve bármely eurovíziós versenyen.